Prezidan Trump Revoke Sekretè Deta Afè Veteran David Shulkin
Sekretè Deta Afè Veteran yo, David Shulkin panan li tap reponn kesyon devan nan Capitol Hill, devan Kongrè a nan Washington, 21 mas 2018.
Prezidan Donald Trump fè yon pase men nan kabinè ministeryèl- a yè mèkredi 28 mas la, kote li revoke sekretè afè veteran lagè ameriken yo, David Shulkin. Prezidan an voye yon mesaj sou kont Twitter li pou di .nap site : mwen byen kontan anonse entansyon pou'm nonmen doktè Ronny Jackson, yon amiral moun respekte anpil kòm nouvo minis zafè veteran yo.
Prezidan Trump te revokasyon Sekretè Deta ameriken an, Rex Tillerson, aprè sèlman yon ane nan plas la, pa tèlman etonan; sepandan jan revokasyon an fèt la ak moman Prezidan Trump chwazi pou l anonse la, se yon vrè kou-siprann.
Obsèvatè politik yo atire atansyon sou lefèt ke Prezidan Trump anonse revokasyon manm gouvènman li yo nan kèk èd-tan sèlman apre ansyen chèf diplomasi amerikèn nan te deklare se Larisi ki responsab anpwazonnman yon ansyen espyon ris nan vil Lond, nan La Grann Bretay, tandiske Prezidan Trump pa t janm di yon mou sou kesyon an.